text: [{"text_idx": "#000000", "text": "Hesum kanst tu\u0301 hyggja eftir, um tu\u0301 vilt hava eina suttufl\u00f8sku, sum ikki inniheldur bisphenol A:"}, {"text_idx": "#000001", "text": "Bisphenol A er eitt av teimum vi\u00f0 ti\u0301\u00f0ini no\u0301gvu evnunum, sum eru undir illgruna fyri at hava neilig a\u0301rin m.a. a\u0301 hormonskipanina, og av og a\u0301 fa\u0301a vit spurningar um Bisphenol A og suttufl\u00f8skur. Ti\u0301 hava vit hugt eitt sindur eftir evninum og halda, at vit hava n\u00f8kur bo\u00f0 uppa\u0301, hvussu ein r\u00e6ttiliga l\u00e6tt kann tryggja s\u00e6r at suttufl\u00f8skan, \u00e6tlanin er at keypa, ikki inniheldur Bisphenol A. Ta\u00f0 sum krevst er go\u0301\u00f0 eygu, ti\u0301 v\u00f8rumerkingar og v\u00f8ruly\u0301singar eru ofta skriva\u00f0ar vi\u00f0 sma\u0301um bo\u0301kstavum!"}, {"text_idx": "#000002", "text": "Merking a\u0301 fl\u00f8skuni N\u00f8kur sl\u00f8g av plasti kunnu innihalda Bisphenol A, men ikki \u00f8ll! Ta\u00f0 ber til sja\u0301lv/ur at finna u\u0301tav, um ein suttufl\u00f8ska inniheldur Bisphenol A vi\u00f0 at hyggja eftir, hv\u00f8rjum evni fl\u00f8skan er gj\u00f8rd u\u0301r. Ofta stendur ta\u00f0 undir botninum a\u0301 fl\u00f8skuni, sum t.d. ein stytting: PET, PP, HDPE ella li\u0301knandi, saman vi\u00f0 eini tal-kodu i\u0301 einum tri\u0301kanti, sum sigur, hvussu v\u00f8ran skal endurvinnast."}, {"text_idx": "#000003", "text": "Bisphenol A er at finna i\u0301 plasti, sum er gj\u00f8rt u\u0301r polycarbonat (stytt PC) ella polyvinylchlorid (stytt PVC). Ta\u00f0 er bert i\u0301 teimum f\u00f8rum, har tal-kodan er 7, at Bisphenol A kann vera i\u0301 plastinum, umframt i\u0301 teimum f\u00f8rum har kodan er 3 og plasti\u00f0, sum v\u00f8ran er gj\u00f8rt u\u0301r, er PVC. Suttufl\u00f8skur ver\u00f0a to\u0301 vanliga ikki gj\u00f8rdar u\u0301r PVC, so sostatt kann l\u00e6ttliga sleppast undan iva vi\u00f0 at lata vera vi\u00f0 at keypa suttufl\u00f8skur, sum eru merktar PC, ella har tu\u0301 s\u00e6rt ein try\u0301kant vi\u00f0 einum 7 tali innani\u0301."}, {"text_idx": "#000004", "text": "Um henda kodan (7 tal i\u0301 einum tri\u0301kanti) stendur a\u0301 suttufl\u00f8skuni, kann hon innihalda Bisphenol A."}, {"text_idx": "#000005", "text": "Stendur ta\u00f0 a\u0301 v\u00f8runi, at hon er uttan Bisphenol A, t.d. a\u0301 enskum sum \u201d BPA free\u201d, kann roknast vi\u00f0, at v\u00f8ran er uttan Bisphenol A, ti\u0301 BPA er ein stytting fyri Bisphenol A. Hetta er eisini galdandi, um v\u00f8ran, samstundis sum hon er merkt \u201dBPA free\u201d, eisini er merkt vi\u00f0 koduni 7, ti\u0301 kodan 7 merkir ikki i\u0301 sja\u0301lvari s\u00e6r, at v\u00f8ran er gj\u00f8rd u\u0301r polycarbonat vi\u00f0 Bisphenol A."}, {"text_idx": "#000006", "text": "Stendur a\u0301 v\u00f8runi, at hon er gj\u00f8rd samb\u00e6rt EN 14350, so merkir ta\u00f0, at hetta er eitt drekkii\u0301lat, sum er gj\u00f8rt til b\u00f8rn samb\u00e6rt ES standardi, har millum anna\u00f0 kr\u00f8v eru til tilfari\u00f0, i\u0301rokna\u00f0 hvussu no\u0301gv av hesum kann fri\u0301gevast."}, {"text_idx": "#000007", "text": "Bann i\u0301 Kanada Kanada hevur tiki\u00f0 stig til at banna suttufl\u00f8skum, sum eru gj\u00f8rdar u\u0301r polycarbonat og sum innihalda Bisphenol A. Ta\u00f0 er gj\u00f8rt meira fyri at \u201dbinda um heilan fingur\u201d fyri at verja b\u00f8rnini, ti\u0301 ta\u00f0 er ikki sta\u00f0fest, at pinkub\u00f8rnini har hava so h\u00f8gt innihald av Bisphenol A i\u0301 s\u00e6r, at ta\u00f0 kann elva til heilsuvanda. Si\u0301 eisini ni\u00f0anfyri:"}, {"text_idx": "#000008", "text": "\"Canada is the first country to move ahead with regulations to prohibit polycarbonate baby bottles that contain bisphenol A. The Government has concluded that exposure levels for newborns and infants up to 18 months of age are below those that could cause health effects. However, due to the uncertainty raised in some studies relating to the potential effects of low levels of BPA, the Government wants to further limit exposure. (Health Canada 26 juni 2009, "}, {"text_idx": "#000009", "text": "BPA kanningar i\u0301 F\u00f8royum Fyri n\u00f8krum a\u0301rum si\u0301\u00f0ani kanna\u00f0i Umhv\u00f8rvisstovan BPA i\u0301 reinsiverkum (Sersjantvi\u0301kini og vi\u00f0 Landssju\u0301krahu\u0301si\u00f0), a\u0301 tyrvingarpla\u0301ssum, i\u0301 sjo\u0301gvi og sedimentum, i\u0301 kr\u00e6klingi, toski, teistaeggum og grindahvalalivrum. U\u0301rslitini eru at finna i\u0301 fra\u0301grei\u00f0ing a\u0301 enskum her."}, {"text_idx": "#000010", "text": "Meira er at lesa um Bisphenol A og suttufl\u00f8skur i\u0301 grein i\u0301 \"Milj\u00f8 og sundhed\""}]